CELEX: 32022D0302(01)
Language: ga
Date: 2022-02-24 00:00:00
Title: Cinneadh ón gComhairle an 24 Feabhra 2022 lena nglactar an seasamh ón gComhairle maidir le dréachtbhuiséad leasaitheach Uimh. 1 de chuid an Aontais Eorpaigh don bhliain airgeadais 2022 2022/C 102/03

2.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  C 102/3
               
            
         CINNEADH ÓN gCOMHAIRLE
         an 24 Feabhra 2022
         lena nglactar an seasamh ón gComhairle maidir le dréachtbhuiséad leasaitheach Uimh. 1 de chuid an Aontais Eorpaigh don bhliain airgeadais 2022
         (2022/C 102/03)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106A de,
         Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,
         De bharr an mhéid seo a leanas:
         
                     —
                  
                  
                     glacadh buiséad an Aontais don bhliain airgeadais 2022 go cinntitheach an 24 Samhain 2021 (2);
                  
               
                     —
                  
                  
                     thíolaic an Coimisiún togra, an 28 Eanáir 2022, ina raibh dréachtbhuiséad leasaitheach Uimh. 1 a ghabhann leis an mbuiséad ginearálta don bhliain airgeadais 2022;
                  
               
                     —
                  
                  
                     tá glacadh na Teachtaireachta maidir leis an gcreat airgeadais ilbhliantúil a oiriúnú agus an buiséad leasaitheach Uimh. 1 ina choinníoll riachtanach chun na cláir go léir nár glacadh in 2021 a chur chun feidhme in 2022, tríd an gcéad tráthchuid de ghealltanais bhuiséadacha agus trí réamh-mhaoiniú a íoc faoi na cláir sin. Tá gach ceann de na 27 mBallstát páirteach sa chleachtadh athchlárúcháin seo. Ní mór don Chomhairle leanúint gan mhoill dá seasamh a ghlacadh maidir le dréachtbhuiséad leasaitheach Uimh. 1 a ghabhann leis an mbuiséad ginearálta do 2022, rud a d’fhágfadh go bhféadfaí tuilleadh moilleanna i gcur chun feidhme na gclár a sheachaint. Dá bhrí sin, tá bonn cirt le foráil a dhéanamh maidir le heisceacht ar an tréimhse 8 seachtaine dá dtagraítear in Airteagal 4 de Phrótacal Uimh. 1 maidir le ról na bparlaimintí náisiúnta san Aontas Eorpach, a ghabhann leis an gConradh ar an Aontas Eorpach, leis an gConradh ar Fheidhmiú an Aontais Eorpaigh agus leis an gConradh ag bunú an Chomhphobail Eorpaigh do Fhuinneamh Adamhach.
                  
               TAR ÉIS A CHINNEADH MAR A LEANAS:
         
            Airteagal Aonair
            Rinneadh an seasamh ón gComhairle maidir le dréachtbhuiséad leasaitheach Uimh. 1 de chuid an Aontais Eorpaigh don bhliain airgeadais 2022 a ghlacadh an 24 Feabhra 2022.
            Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.
         
         
            Arna dhéanamh sa Bhruiséil, 24 Feabhra 2022.
            
               
                  Thar ceann na Comhairle
               
               
                  An tUachtarán
               
               A. PANNIER-RUNACHER
            
         
         
            (1)  IO L 193, 30.7.2018, lch. 1.
         
            (2)  IO L 45, 24.2.2022, lch. 1.